Di tegnit tis snat yettili deg-s uferdis n amerway; tbed ɣef ineḍruyen d tigawin id-yeglan s wuguren deg-s yezmer ad kecmen iwudam imaddayen ad sxerben talwit-nni yellan di tegnit n tazwara.Ma yella d tagnit n taggara tettili deg-s tifrat n wugur; yezmer ad tekfu s lferḥ neɣ s lqerḥ.Tamacahut tbeddu s yinaw n tazwara “amacahu;ahu Rebbi ad tt-isselhu ad tiɣẓif amzun d asaru” ad tekfu s yiwan n taggara “Tamacahut-iw tefra; am uɛeqqa di tferka”.Tutlayt n tmacahut yessefk ad tili fessuset iwakken win ara tt-id-yalsen ad as-tishil i wegrud ad ttyefhem; akken tenna Dujurdin Camille Lacoste:”Tutlayt n tmacahut d tin fehmen akk medden imi tutlayt iɣef tebna d tushilt; awalen deg-s ttwafernen innan-ines d usriden”.